
DR.30.9.2002 61 
 

  

bilangan guru-guru bahasa Inggeris yang terlatih di sekolah-sekolah di luar bandar, 
pengajaran bahasa Melayu juga perlu diperkemas bagi membolehkan kanak-kanak 
para pelajar menguasai ragam bahasa yang tinggi untuk tujuan menuntut ilmu, untuk 
berfikir tinggi, untuk melakukan penyelidikan, untuk mengarang, untuk menjalankan 
urusan pentadbiran negara, untuk berbahas di Parlimen dan sebagainya...   

Tuan Haji Che Ghani bin Che Ambak:  [Bangun] 

Timbalan Yang di-Pertua [Dato’ Haji Muhamad bin Abdullah]: Ada yang 
berdiri Yang Berhormat, Setiu.  Hendak beri jalan? 

Tuan Zawawi bin Haji Ahmad:  Dengan menggunakan bahasa ilmu… 

Timbalan Yang di-Pertua [Dato’ Haji Muhamad bin Abdullah]: Dia tidak 
bagi Yang Berhormat.   

Tuan Zawawi bin Haji Ahmad:  Sekejap.  Dengan menggunakan bahasa ilmu 
atau bahasa sains atau bahasa yang digunakan dalam situasi yang formal.  Silakan. 

Timbalan Yang di-Pertua [Dato’ Haji Muhamad bin Abdullah]:  Ya, Setiu. 

Tuan Haji Che Ghani bin Che Ambak: Terima kasih Tuan Yang di-Pertua 
dan terima kasih sahabat saya Yang Berhormat bagi Padang Terap. Saya ingin berbalik 
sedikit mendapat penjelasan daripada Yang Berhormat apabila Yang Berhormat sebut 
bahawa UMNO yang selama ini menjuarai perjuangan untuk mendaulatkan bangsa dan 
seperti mana kita ketahui bahawa di antara perjuangan UMNO ialah kita katakan 
sebagai ‘Alif-١’, ‘Ba-ب’, ‘Ta-ت’ iaitu agama, bangsa dan tanah air. Bangsa itu 
termasuklah Bahasa Jiwa Bangsa.  Apakah Yang Berhormat bersetuju bahawa UMNO 
yang ada pada hari ini merupakan sebuah parti yang sudah tidak mempunyai dasar 
perjuangan, yang hanya semata-mata mengikut kehendak apa yang dikatakan oleh 
Yang Amat Berhormat Perdana Menteri dan semua mereka menjadi pak turut sahaja.  
Adakah dasar yang asas ‘Alif-١’, ‘Ba-ب’, ‘Ta-ت’  itu mereka telah buang daripada 
perjuangan mereka.  Dapat komen Yang Berhormat.   

 Tuan Zawawi bin Haji Ahmad: Terima kasih. Saya bersetuju dengan  
pandangan Yang Berhormat itu dan saya nampak sekarang bukan hanya sekadar 
bahasa tidak dipedulikan malah ada perkara lain yang juga tidak dipedulikan, misalnya 
tentang rizab Melayu, tentang kepentingan-kepentingan Melayu yang lain pun 
nampaknya sekarang ini amat longgar kerana mereka lebih menumpukan kepada 
kepentingan-kepentingan yang berkaitan dengan masalah ekonomi. Misalnya dalam 
perjuangan bahasa. Kita sudah dapat mengumpul hampir satu juta istilah-istilah teknikal 
dan kalau sekiranya ini diabaikan maka usaha-usaha yang telah dilakukan oleh tokoh-
tokoh bahasa di pusat-pusat pengajian tinggi dan lain-lain  itu akan hanya dimasukkan 
dalam muzium sahaja kerana itu akan diketepikan.  Oleh itu saya rasa, itu adalah 
merupakan satu pengkhianatan yang telah dilakukan mereka terhadap bahasa [Tepuk]  

 Setiap bahasa dalam dunia ini berkembang menurut proses evolusinya.  
Begitulah dengan Bahasa Kebangsaan kita, namun kita tidak perlu  ragu terhadap 
keupayaan kita  untuk memajukan diri melalui bahasa sendiri terutama dalam bidang 
ilmu, teknologi dan ekonomi atau perniagaan. Bagi kami PAS, usaha mengatasi 
kelemahan pelajar bumiputera dan pelajar Melayu dengan  mengajar mata pelajaran 
Sains dan Matematik dalam bahasa Inggeris adalah satu terjemahan dari pemikiran 
yang bercelaru. Jikalau dahulu orang Inggeris yang mencegah bahasa Melayu daripada 
menjadi alat pendidikan bangsa Melayu dalam bidang ilmu yang tinggi terutama dalam 
bidang sains, hari ini nampaknya yang menjadi penghalang ke arah itu ialah 
sesetengah kalangan dari pemimpin-pemimpin UMNO sendiri.  Mereka mahu supaya 
bahasa Inggeris didaulatkan semula atas alasan bahawa bahasa Inggeris satu-satunya 
alat untuk meningkatkan prestasi pelajar Melayu dalam bidang pendidikan.   

 Ini bermakna bahawa kelemahan pelajar Melayu dalam bahasa Inggeris 
disamakan atau dikaitkan dengan rendah atau tingginya prestasi mereka dalam 
pendidikan. Tetapi bagaimanakah pula dengan pencapaian pelajar dalam Bahasa 
Melayu. Keputusan peperiksaan SPM pada tiap-tiap tahun memperlihatkan ramai 
pelajar yang gagal dalam subjek Bahasa Melayu. Adakah mereka pernah dikaitkan 
dengan tinggi rendahnya pencapaian prestasi pelajaran? Lojiknya begitu kerana 
Bahasa Melayu sebagai alat pengantar utama dalam sistem pendidikan kita.  Maka jika 
Kabinet bersetuju memberi kenaikan pangkat, elaun khas dan insentif istimewa lain 
kepada  guru-guru yang menguasai bahasa Inggeris dengan baik mengapakah galakan 



bilangan guru-guru bahasa Inggeris yang terlatih di sekolah-sekolah di luar bandar, pengajaran bahasa Melayu juga perlu diperkemas bagi membolehkan kanak-kanak para pelajar menguasai ragam bahasa yang tinggi untuk tujuan menuntut ilmu, untuk berfikir tinggi, untuk melakukan penyelidikan, untuk mengarang, untuk menjalankan urusan pentadbiran negara, untuk berbahas di Parlimen dan sebagainya... Tuan Haji Che Ghani bin Che Ambak: [Bangun]. Timbalan Yang di-Pertua [Dato' Haji Muhamad bin Abdullah]: Ada yang berdiri Yang Berhormat, Setiu. Hendak beri jalan?. Tuan Zawawi bin Haji Ahmad: Dengan menggunakan bahasa ilmu... Timbalan Yang di-Pertua [Dato' Haji Muhamad bin Abdullah]: Dia tidak bagi Yang Berhormat. Tuan Zawawi bin Haji Ahmad: Sekejap. Dengan menggunakan bahasa ilmu atau bahasa sains atau bahasa yang digunakan dalam situasi yang formal. Silakan. Timbalan Yang di-Pertua [Dato' Haji Muhamad bin Abdullah]: Ya, Setiu. Tuan Haji Che Ghani bin Che Ambak: Terima kasih Tuan Yang di-Pertua dan terima kasih sahabat saya Yang Berhormat bagi Padang Terap. Saya ingin berbalik sedikit mendapat penjelasan daripada Yang Berhormat apabila Yang Berhormat sebut bahawa UMNO yang selama ini menjuarai perjuangan untuk mendaulatkan bangsa dan seperti mana kita ketahui bahawa di antara perjuangan UMNO ialah kita katakan sebagai 'Alif-1', 'Ba-b', 'Ta-t' iaitu agama, bangsa dan tanah air. Bangsa itu termasuklah Bahasa Jiwa Bangsa. Apakah Yang Berhormat bersetuju bahawa UMNO yang ada pada hari ini merupakan sebuah parti yang sudah tidak mempunyai dasar perjuangan, yang hanya semata-mata mengikut kehendak apa yang dikatakan oleh Yang Amat Berhormat Perdana Menteri dan semua mereka menjadi pak turut sahaja. Adakah dasar yang asas 'Alif-1', 'Ba-b', 'Ta-t' itu mereka telah buang daripada perjuangan mereka. Dapat komen Yang Berhormat. Tuan Zawawi bin Haji Ahmad: Terima kasih. Saya bersetuju dengan pandangan Yang Berhormat itu dan saya nampak sekarang bukan hanya sekadar bahasa tidak dipedulikan malah ada perkara lain yang juga tidak dipedulikan, misalnya tentang rizab Melayu, tentang kepentingan-kepentingan Melayu yang lain pun nampaknya sekarang ini amat longgar kerana mereka lebih menumpukan kepada kepentingan-kepentingan yang berkaitan dengan masalah ekonomi. Misalnya dalam perjuangan bahasa. Kita sudah dapat mengumpul hampir satu juta istilah-istilah teknikal dan kalau sekiranya ini diabaikan maka usaha-usaha yang telah dilakukan oleh tokoh- tokoh bahasa di pusat-pusat pengajian tinggi dan lain-lain itu akan hanya dimasukkan dalam muzium sahaja kerana itu akan diketepikan. Oleh itu saya rasa, itu adalah merupakan satu pengkhianatan yang telah dilakukan mereka terhadap bahasa [Tepuk]. Setiap bahasa dalam dunia ini berkembang menurut proses evolusinya. Begitulah dengan Bahasa Kebangsaan kita, namun kita tidak perlu ragu terhadap keupayaan kita untuk memajukan diri melalui bahasa sendiri terutama dalam bidang ilmu, teknologi dan ekonomi atau perniagaan. Bagi kami PAS, usaha mengatasi kelemahan pelajar bumiputera dan pelajar Melayu dengan mengajar mata pelajaran Sains dan Matematik dalam bahasa Inggeris adalah satu terjemahan dari pemikiran yang bercelaru. Jikalau dahulu orang Inggeris yang mencegah bahasa Melayu daripada menjadi alat pendidikan bangsa Melayu dalam bidang ilmu yang tinggi terutama dalam bidang sains, hari ini nampaknya yang menjadi penghalang ke arah itu ialah sesetengah kalangan dari pemimpin-pemimpin UMNO sendiri. Mereka mahu supaya bahasa Inggeris didaulatkan semula atas alasan bahawa bahasa Inggeris satu-satunya alat untuk meningkatkan prestasi pelajar Melayu dalam bidang pendidikan. Ini bermakna bahawa kelemahan pelajar Melayu dalam bahasa Inggeris disamakan atau dikaitkan dengan rendah atau tingginya prestasi mereka dalam pendidikan. Tetapi bagaimanakah pula dengan pencapaian pelajar dalam Bahasa Melayu. Keputusan peperiksaan SPM pada tiap-tiap tahun memperlihatkan ramai pelajar yang gagal dalam subjek Bahasa Melayu. Adakah mereka pernah dikaitkan dengan tinggi rendahnya pencapaian prestasi pelajaran? Lojiknya begitu kerana Bahasa Melayu sebagai alat pengantar utama dalam sistem pendidikan kita. Maka jika Kabinet bersetuju memberi kenaikan pangkat, elaun khas dan insentif istimewa lain kepada guru-guru yang menguasai bahasa Inggeris dengan baik mengapakah galakan.